Men (film)

***Men*** er en britisk skrekkfilm fra 2022 regissert av Alex Garland, som også var med på å skrive manus. Hovedrollene spilles av Jessie Buckley og Rory Kinnear. Filmen hadde premiere i USA den 20. mai 2022, og i Storbritannia 1. juni 2022.

## Handling
Etter at ektemannen James tilsynelatende har begått selvmord, bestemmer Harper Marlowe seg for å tilbringe en ferie alene i landsbyen Cotson i Herefordshire. En rekke tilbakeblikk avslører at Harper, som var lei av James sin emosjonelle mishandling og manipulasjon, hadde til hensikt å ta ut skilsmisse fra ham. James hadde truet med å gå selvmord, hvis hun faktisk tar ut skilsmisse. Etter at James slo Harper i ansiktet, låste hun ham ute av leiligheten. Harper var deretter vitne til at James faller fra en balkong i andre etasje og dø, delvis spiddet på et gjerde.

Ved ankomst til landstedet hun skal leie, blir Harper møtt av den eksentriske - men velmenende eieren - Geoffrey, som gir henne en omvisning i huset. Harper går senere en tur i den nærliggende skogen, og oppdager en nedlagt jernbane-tunnel. I den andre enden begynner en menneske-lignende skikkelse som skriker og løper mot henne. Skremt løper Harper tilbake gjennom skogen, frem til hun kommer til et åpent jorde. Hun snur seg for å fotografere landskapet på telefonen sin, og legger merke til en naken mann som står i det fjerne og holder øye med henne.

Dagen etter, under en video-samtale med venninnen Riley, får Harper øye på den samme nakne mannen i hagen foran huset. Men ansiktet hans er dekket av blodige riper. Harper innser at inngangsdøren står på gløtt, så hun lukker og låser den raskt. Harper kontakter politiet, og mannen blir snart arrestert. En av betjentene som arresterer mannen ligner også veldig på Geoffrey. Harper besøker en kirke i området hvor blant annet Sheela na gig er hugget inn i stein. Utenfor møter hun en ung gutt og en prest som begge ligner veldig på Geoffrey. Etter at gutten har gått, diskuterer Harper ektemannen James sitt dødsfall med presten.

Men presten antyder at hun er delvis ansvarlig for at James døde, fordi hun ikke lot ham be om unnskyldning. En rasende Harper går sin vei, og stikker innom en lokal pub. Der møter hun Geoffrey igjen. De få gjestene og bartenderen har alle Geoffreys utseende. Geoffrey`s dobbeltgjenger som arbeider som politimann, ankommer kort tid senere og informerer Harper om at den nakne mannen er løslatt på grunn av manglende juridisk grunnlag for å holde ham varetektsfengslet - til Harper`s store forferdelse.

Harper er fortvilet over alle hendelsene de siste dagene og kontakter Riley, som tilbyr seg å kjøre dit for å være sammen med Harper resten av ferien. Men når Harper forsøker å sende adressen til Riley, slutter mobiltelefonen hennes flere ganger å fungere. Hun ser politimannen utenfor, men idet lysene blinker, forsvinner han. En av pubens gjester dukker opp og jager Harper, men hun trekker seg tilbake inn i huset. Mens hun bevæpner seg med en kniv, knuses et vindu på kjøkkenet. Geoffrey ankommer og oppdager at vinduet ble ødelagt på grunn av en kråke, som han deretter avliver ved å brekke nakken på den.

Idet Geoffrey går ut i hagen, blinker lysene igjen, og den nakne mannen kommer ut og jager Harper tilbake inn i huset. Når han griper Harpers hånd, stikker hun ham gjennom armen. Kniven som sitter fast, river i stykker armen hans. Noe som ligner på den skaden James pådro seg under fallet hvor han døde. Både gutten og presten dukker opp inne i huset etter tur, og begge to er skadet på samme måte. Når presten forsøker å voldta Harper, stikker hun ham i magen og rømmer fra huset. Men når hun prøver å kjøre sin vei, vekk fra huset, kjører Harper ved et uhell over Geoffrey. Han drar aggressivt Harper ut av bilen hennes, tar kontroll over kjøretøyet og jager etter henne før han krasjer inn i en steinmur.

Den nakne mannen nærmer seg Harper, ankelen hans er nå alvorlig brukket og ligner en annen skade på James sitt lik. Den nakne mannen føder den unge gutten, som igjen føder presten, deretter Geoffrey og til slutt James - og dette lemlester kroppene deres kraftig. Både Harper og James sitter deretter på en sofa inne i huset. Når Harper spør ham hva han ønsker seg fra henne, svarer James at han vil ha hennes kjærlighet. Riley – som er gravid – ankommer huset den morgenen. Hun følger et blodspor og finner Harper, som smiler når hun får øye på Riley.

## Skuespillere
* Jessie Buckley som Harper Marlowe
* Rory Kinnear som Geoffrey
* Paapa Essiedu som James Marlowe, Harper's tidligere ektemann
* Gayle Rankin som Riley, en venn av Harper.
* Sarah Twomey som Frieda, politi-betjent
* Sonoya Mizuno som politi-ansatt

## Referanser


## Eksterne lenker
*